The Rockets piekniekkonsert by die Taalmonument Tuinteater | Paarl
LOCAL TIME: 04:42 am | Tuesday, 25 February
Where am I? ShowMe™ » Paarl > Events & Entertainment > Bands & Gigs > The Rockets piekniekkonsert by die Taalmonument Tuinteater
Posted in Bands & Gigs, Events & Entertainment, Live Shows, Musical Events, Outdoor & Leisure
Venue: Taalmonument Garden Theatre
Dates: 24/01/2020 to 24/01/2020
Die immergewilde R&B/popgroep The Rockets tree op Vrydag 24 Januarie 2020 by die Afrikaanse Taalmonument in die Paarl op.
Een en almal word uitgenooi om hierdie vyf strelende stemme, wat musiek van die verlede tot die hede tot harmonieuse lewe bring, te beleef, en dít boonop ten bate van ’n geletterdheidsprojek vir kinders. Die produktiewe, SAMA-genomineerde The Rockets het al die talle CD’s die lig laat sien en is ou bekendes op menige radiostasie. Die liedjies van hul Afrikaanse album, waaronder ‘Namakwa Daisy’ en ‘Ek is Lief Vir Jou’, word gereeld gehoor en is uiters geliefd onder oud en jonk. Die groep het reeds die verhoog vir verskeie internasionale kunstenaars geopen en tree gereeld in onder meer Australië, die Midde-Ooste en verskeie Afrikalande op. Vir meer oor The Rockets, sien www.rockets.co.za.
Die vertoning begin om 20:00 in die Tuinteater – ‘n kleinboetie van die bekende Paarl Amfiteater – op die sagte grasperk reg aan die voet van die monument terwyl die son se laaste strale kwyn.
Besoekers is welkom om vooraf die beeldskone omgewing via wandelpaaie te verken terwyl die kinders hulself in die speelparkie vermaak. Bring jou eie drankies (geen glas) en piekniekmandjie of bestel een vooraf by die vergrote en verbeterde Volksmond Koffiewinkel op 021 863 2800. ‘Koffie, ligte verversings, wyn en bier sal ook te koop wees.
Kaartjies is vooraf beskikbaar by Computicket en die Taalmonument teen R100 vir volwassenes en R50 vir kinders onder 13 jaar. Bring ’n kombers of kussing en warm klere saam.
Veilige parkering is beskikbaar en toegang word beheer. Helaas word geen honde of vure toegelaat nie.
R100 vir volwassenes
R50 vir kinders onder 13
Eie pieknieks welkom of bestel by Volksmond Koffiewinkel (021 863 2800)
Taalmonument Garden Theatre
Telephone: +27(0)21863 0543 Email: kommunikasie@taalmuseum.co.za Website: http://www.taalmuseum.co.za/ Directions: Neem die nommer 55 afrit van die N1 af na Hoofweg – Paarl. Draai links in Hoofweg. Bly op Hoofweg (Paarl) vir ongeveer ongeveer 500m en draai links in Flambeaustr. (die eerste straat aan u linkerkant) op. Volg die bruin aanwysingsbordjies tot by Gabbema Doordriftstraat wat lei na die Taalmonument bo-op Paarlberg. Latitude: -33.770247 Longitude: 18.950316